Nel artículu nun veo yo que se fale de qu'UNA ye la organización referente. Y nun llama a los non nacionalistes d'izquierdes. Diz que pue haber xente que nun se considere nacionalista (el 99%, aproximao) de los asturianos, pero pue apostar por un proyectu nacionalista si consiguimos que vean que'l proyectu defende los intereses de la mayoría de la xente y d'Asturies. Yo entendílo. Más construyir y menos valtar ye lo qu'esti país necesita. Menos samba internetera y comunicaos y plataformes virtuales, y más  trabayar a ver si llegamos al nuesu pueblu. Lo que ye del sieglu pasáu ye l'intentu de xuntar a 2+2 pensando que se va facer 4 y que siempre queda en 3, 2, 1 o 0. Lo qu'hai que facer ye pensar en clave del sieglu XXI y montar daqué en condiciones d'una puta vez y dexase de payes mentales. Ye tamién del sieglu pasáu esa cantinela de les dimisiones de dirixentes, como si equí hubiera Felipes Gonzalez o Aznares. Toi seguru de que los más de los "dirixentes" de los partíos apartaríense si viniere xente nuevo con  proyectos y nueves idees. Si la UNA lo intenta y pue facelo, bien. Si non que lo faigan otros. Pero valió yá de xuegos de mesa. Los que proponen daqué meyor que dean el pasu al frente con xenerosidá y trabayen por ello, sinon, que s'aparten y nun molesten. Yo anguaño apuesto por UNA, creo que con toles torgues que tuvo pa entamar pue consolidase y ser eso referente que toos queremos pero que ye verdá que nun lu hai. Si hai otra cosa meyor, que se me diga cuála ye, les sigles son lo de menos pa mi y pa muncha  xente. Pero los que manden espabilar qu'entamen mirando la so trayectoria nun espeyu con sinceridá y humildá (si ye que son a ello). Igual caen de culo.